Ttutlayt zik uqbel lqarn wis 19 d 18, tella kan tjerrumt tansayt i yellan ɣer igrigiyen, d taklti n tẓuri n usekkil, almi i d-yusa Ferdinand de Saussure yeɛreḍ ad yelmed tussna-a, ad yesseɣti ayen yeccḍen , ad d-issebgen udem uffir n takti-a. Syin isbed tussna-agi n tesnilest tamatut ara yuɣalen ticki d tussa yesɛan aṭas n yiḥricen , ama d ayen yerzan taɣect (tasnislit d temsislit), lebni n tefyar (taseddast) d wayen yerzan awal (tasnamka, tasnamawt,d tseknawalt) ayen i aɣ-iceɣben neɣ i ɣer nerra lwelha -nteɣ d tasnawalt , ad tt-naf d tin i yxedmen azal s waṭas i wawal aqbayli , ɣer Dubois, Jean yenna-d : Tasnawalt d tazrawt n umawal, d tinsiwalt n tutlayt deg wassaɣen-is d tsigar-nniḍen n tutlayt am : tasnimeslant d tseddast, d umeskar inemetti, idelsanen d yisnimanen 1. Iswi-is d aglam n wawal d umawal yellan deg tutlayt.